《送邑尉朱登仕告老归华亭用玉局老仙寄王庆源韵》
宋代·谢薖

君不能黄冠还乡乞鉴湖，又不能拿舟送米烦胡奴。

白头真负能生志，妙年毫端敌万夫。向来恶少虎负嵎，职当疾走编其须。

裤靴不是老者事，腰间羽箭吾初无。挥杯劝影古寺底，日有野老争携壶。

颇遭官长劝归欤，妇能右摈儿左扶。但令妻病足鹿脯，何忧儿寒止熨襦。

莼丝作羹盐未下，鲈鲙切玉秋不癯。华亭自昔托鹤唳，蕙帐后夜闻猿呼。

不羡人间冶容子，团圆十五正当垆。

作者简介：谢薖（kē）（1074～1116）字幼盘，自号竹友居士。抚州临川（今江西抚州）人。北宋著名诗人，江西诗派二十五法嗣之一。谢逸从弟，与兄齐名，同学于吕希哲，并称“临川二谢”。与饶节、汪革、谢逸并称为“江西诗派临川四才子”。